ai4bharat/Pralekha huggingface dataset:
రైల్వే మంత్రిత్వ శాఖ
రైల్వే ల రంగం లో జర్మనీ తో ఒప్పందాని కి ఆమోదం తెలిపిన మంత్రిమండలి
రైల్వేల రంగం లో వ్యూహాత్మక పథకాల కు సంబంధించిన సహకారం అనే అంశం లో భారతదేశాని కి మరియు జర్మనీ కి మధ్య కుదిరినటువంటి ఒక జాయింట్ డిక్లరేశన్ ఆఫ్ ఇంటెంట్ ని గురించి ప్రధాన మంత్రి శ్రీ నరేంద్ర మోదీ అధ్యక్షత న సమావేశమైన కేంద్ర మంత్రివర్గం దృష్టి కి తీసుకు రావడమైంది. ఈ జెడిఐ పై క్రిందటి నెల లో సంతకాలయ్యాయి.
లాభాలు:
ఫెడరల్ రిపబ్లిక్ ఆఫ్ జర్మనీ కి చెందిన ఆర్థిక వ్యవహారాలు మరియు శక్తి మంత్రిత్వ శాఖ తో కుదుర్చుకున్న జెడిఐ భారతీయ రైల్వేల కు- రైల్వే ల రంగం లో తాజా పరిణామాల ను మరియు జ్ఞానాన్ని పరస్పరం వెల్లడించుకొనేందుకు మరియు తత్సంబంధిత సంప్రదింపు లకు- ఒక వేదిక ను సమకూర్చనుంది. నిపుణుల సమావేశాలు, చర్చా సభలు, సాంకేతిక బృందాల యాత్ర లు మరియు ఇరు పక్షాల సమ్మతి మేరకు కొన్ని పథకాల అమలు కు కూడా ఈ జెడిఐ మార్గాన్ని సుగమం చేస్తుంది.
పూర్వరంగం:
రైల్వేల మంత్రిత్వ శాఖ రైలు రంగం లో సాంకేతిక సంబంధ సహకారం అంశం పై విభిన్న విదేశీ ప్రభుత్వాల తో మరియు జాతీయ రైల్వేల తో అవగాహన పూర్వక ఒప్పందాలు /సహకార పూర్వక ఒప్పందాలు/పరిపాలన సంబంధ సర్దుబాట్లు/జాయింట్ డిక్లరేశన్స్ ఆఫ్ ఇంటెంట్ ల పై సంతకాలు చేసింది. గుర్తించిన రంగాల లో సహకరించుకోవడం తో పాటు, హైస్పీడ్ రైల్, ఇప్పటికే రాక పోక లు సాగుతున్న మార్గాల లో  వేగాన్ని పెంచడం, ప్రపంచ శ్రేణి స్టేశన్ లను అభివృద్ధి పరచడం, భారీ లోడ్ లను మోసుకు పోవడం, రైల్వే సంబంధిత మౌలిక సదుపాయాల ఆధునికీకరణ తదితర అంశాలు కూడా ఈ సహకారం లో భాగం గా ఉన్నాయి.
ఈ అవగాహన పూర్వక ఒప్పందాలు /సహకార పూర్వక ఒప్పందాలు/పరిపాలన సంబంధ సర్దుబాట్లు/జాయింట్ డిక్లరేశన్స్ ఆఫ్ ఇంటెంట్ లు.. సాంకేతిక నిపుణుల బృందాల రాక పోకల కు నివేదిక లు మరియు సాంకేతిక పత్రాలు ఇచ్చి పుచ్చుకోవడాని కి, శిక్షణ, ఇంకా చర్చా సభలు/కార్యశాల ల నిర్వహణ తదితర జ్ఞాన ఆదాన ప్రదాన సంబంధిత సంభాషణల కు మార్గాన్ని సుగమం చేస్తాయి.
(
వాణిజ్యం, పరిశ్రమల మంత్రిత్వ శాఖ
ఆట వస్తువుల  ఆదేశం-2020 అమలు తేదీ గడువు పొడిగింపు
కేంద్ర వాణిజ్యం, పరిశ్రమల మంత్రిత్వ శాఖకు చెందిన పరిశ్రమలు, అంతర్గత వాణిజ్య ప్రోత్సాహక విభాగం , ఆట వస్తువుల అమలు  ఆదేశం గడువును పొడిగించింది. తొలుత 1.9.2020గా ఉన్న అమలు తేదీని 1.1.2021 వరకు పొడిగిస్తూ ప్రకటన విడుదల చేసింది.
గడువు పెంపు వల్ల... కొవిడ్ కారణంగా ఏర్పడిన ఇబ్బందులను అధిగమించి, వస్తువుల తయారీలో ప్రమాణాలు పాటించేందుకు అవసరమైన ఏర్పాట్లు చేసుకోవడానికి దేశీయ తయారీదారులకు మరో 4 నెలల అదనపు సమయం దొరుకుతుంది.
ప్రధాన మంత్రి కార్యాలయం
టాంజానియా అధ్యక్షునిగా ప్రమాణ స్వీకారం చేసిన శ్రీ జాన్ పొంబే మాగుఫులీ ని అభినందించిన ప్రధాన మంత్రి
టాంజానియా అధ్యక్షునిగా పదవీప్రమాణం స్వీకరించిన శ్రీ జాన్ పొంబే మాగుఫులీ ని ప్రధాన మంత్రి శ్రీ నరేంద్ర మోదీ అభినందించారు.
‘‘టాంజానియా అధ్యక్షునిగా ప్రమాణ స్వీకారం చేసిన శ్రీ జాన్ పొంబే మాగుఫులీ కి ఇవే నా అభినందనలు. మన రెండు దేశాల మధ్య దీర్ఘకాలంగా ఉన్న మైత్రి ని మరింతగా బలపరచడానికి గాను ఆయనతో కలసి పనిచేసేందుకు నేను ఎదురుచూస్తున్నాను’’ అని ప్రధాన మంత్రి అన్నారు.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు మొత్తం 219.56 కోట్ల డోసులు  అందించారు
గత 24 గంటల్లో 23,791 డోసులు అందించారు
దేశవ్యాప్త క్రియాశీల కేసుల సంఖ్య 22,549
మొత్తం కేసుల్లో క్రియాశీల కేసులు 0.05%
ప్రస్తుత రికవరీ రేటు 98.76%
గత 24 గంటల్లో 1,503 మంది కోలుకున్నారు. దీంతో, కోలుకున్నవారి మొత్తం సంఖ్య 4,40,93,409 కు పెరిగింది.
గత 24 గంటల్లో 862 కొత్త కేసులు నమోదయ్యాయి.
రోజువారీ పాజిటివిటీ రేటు 1.35%
వారపు పాజిటివిటీ రేటు 1.02%
గత 24 గంటల్లో చేసిన 63,786 కొవిడ్ పరీక్షలతో కలిపి ఇప్పటివరకు 90.01 కోట్ల పరీక్షలు చేశారు.
పంచాయతీరాజ్ మంత్రిత్వ శాఖ
’స్వామిత్వ’ పథకం అమలుకు ఇప్పటిదాకా 26 రాష్ట్రాలు,
కేంద్రపాలిత ప్రాంతాలతో అవగాహనా ఒప్పందం
2021-25 మధ్యకాలంలో దశలవారీగా ఈ పథకం దేశమంతటా అమలు
భూవనరుల విభాగం డిజిటల్ ఇండియా భూమి రికార్డుల అధునీకరణ కార్యక్రమం  అమలు చేస్తోంది. భూమి రికార్డులని డిజిటైజ్ చేసి ఆధునీకరణ చేసే లక్ష్యంతో చేపట్టిన ఈ కార్యక్రమాన్ని గతంలో జాతీయ భూమి రికార్డుల ఆధునీకరణ కార్యక్రమంగా పిలిచేవారు. కేంద్ర ప్రాయోజత కార్యక్రమంగా దీన్ని 2008-09 లో చేపట్టారు. అయితే, 2016 ఏప్రిల్ 1న దీన్ని సమూలంగా మార్చివేసి 100% భారత ప్రభుత్వ నిధులతో నడిచే కేంద్ర ప్రభుత్వ పథకంగా మార్చేశారు.
పంచాయితీ రాజ్ మంత్రిత్వశాఖ ఈ స్వామిత్వ పథకాన్ని అమలు చేస్తోంది. గ్రామాల్లో ఇళ్ళ యజమానులకు యాజమాన్య హక్కులు కల్పించచి రికార్డ్ ఆఫ్ రైట్స్ రూపొందించటం దీని లక్ష్యం. డ్రోన్ సాంకేతిక పరిజ్ఞానంతీ ప్రతి ఆస్తినీ గుర్తించి చట్టబద్ధమైన యాజమాన్య హక్కులు ఇస్తారు. 2020-21లో స్వామిత్వ పథకాన్ని ఆంధ్రప్రదేశ్, హర్యానా, కర్నాటక, మధ్యప్రదేశ్, మహారాష్ట్ర, పంజాబ్, రాజస్థాన్, ఉత్తరప్రదేశ్, ఉత్తరాఖండ్ రాష్ట్రాలలో పైలట్ ప్రాజెక్టుగా చేపట్టారు. 2021-25 మధ్యకాలంలో దేశవ్యాప్తంగా ప్రతి ఇంటికీ ఈ పథకం దశలవారీగా వర్తిస్తుంది. స్వామిత్వ పథకం అమలుకుగాని ప్రతి రాష్టం, కేంద్రపాలిత ప్రాంతం సర్వే ఆఫ్ ఇండియాతో అవగాహనా ఒప్పందం కుదుర్చుకోవాల్సి ఉంటుంది. ఇప్పటివరకు 26 రాష్టాలు, కేంద్రపాలిత ప్రాంతాలు ఒప్పందంపై సంతకాలు చేశాయి.
గ్రామీణ స్థానిక సంస్థలేవీ లేవు గనుక ఢిల్లీలో స్వామిత్వ పథకం అమలు కావటం లేదు. ఢిల్లీ గ్రామాలన్నీ అక్కడి మున్సిపాలిటీల పాలనాపరిధిలోనే ఉన్నాయి.
భూమి రికార్డులు అనేవి రాష్ట్రాల పరిధిలో ఉండే అంశం. వాటి రికార్డులు కూడా రాష్ట్రాలు, కేంద్రపాలిత ప్రాంతాల దగ్గరే ఉంటాయి. ఢిల్లీ కేంద్ర పాలిత ప్రాంతం 2021 జులై 19 నాటికి కేంద్ర ఎం ఐ ఎస్ లో పేర్కొన్న సమాచారం ప్రకారం ఢిల్లీలో మొత్తం 207 గ్రామాలు ఉండగా అందులో 196 గ్రామాలలో  రికార్డ్ ఆఫ్ రైట్స్ గా పిలిచే భూమి రికార్డుల కంప్యూటరీకరణ కార్యక్రమం పూర్తయింది.
కేంద్ర పంచాయితీరాజ్ శాఖ సహాయ మంత్రి శ్రీ కపిల్ మోరేశ్వర్ పాటిల్ లోక్ సభకు ఈ రోజు ఇచ్చిన లిఖిత పూర్వక సమాధానంలో ఈ విషయం తెలియజేశారు.
రైల్వే మంత్రిత్వ శాఖ
సురక్షిత ప్రయాణంకోసం “కోవిడ్ అనంతర బోగీ’’ తయారు చేసిన భారతీయ రైల్వేశాఖ
కోవిడ్-19 పై పోరాటంకోసం కపూర్తలా ఫ్యాక్టరీలో రూపకల్పన
కోవిడ్ వైరస్ పై పోరాటం కోసం కోవిడ్ అనంతర బోగీ పేరిట మెరుగైన సదుపాయాలతో వినూత్నమైన రైలుబోగీని రైల్వేశాఖ రూపొందించింది.
చేతులతో తాకాల్సిన అవసరంలేని సదుపాయాలు, రాగిపూత పూసిన చేతి రెయిలింగ్స్, తలుపుల గడియలు, ఏసీ డక్టులలో ప్లాస్మా గాలి శుద్ధీకరణ వ్యవస్థ, టిటేనియం డై ఆక్సైడ్ పూత తదితర ఏర్పాట్లు ఈ బోగీల ప్రత్యేకత
రైలు ప్రయాణాల్లో కోవిడ్-19 వైరస్ వ్యాప్తి చెందకుండా నివారించేందుకు భారతీయ రైల్వేశాఖ పలు చర్యలు తీసుకుంది. కోవిడ్ అనంతర బోగీ పేరిట మెరుగైన సదుపాయాలతో కూడిన రైలుబోగీని తీసుకువచ్చింది. కపూర్తలా లోని రైలు బోగీల తయారీ కర్మాగారం ఈ విభిన్నమైన బోగీని రూపొంచింది. చేతులతో తాకాల్సిన అవసరంలేని పలుసదుపాయాలు, రాగితో పూతపూసిన చేతి రెయిలింగులు, తలుపుల గొళ్లాలు, ఏసీ డక్టులో గాలి శుద్ధీకరణకు ప్లాస్మా వ్యవస్థ, టిటేనియం డై ఆక్సైడ్ పూత తదితర ప్రత్యేకతలతో ఈ బోగీలను రూపొందించారు.
1. చేతులతో తాకాల్సిన అవసరంలేని సదుపాయాలు:
కోవిడ్ వైరస్ వ్యాప్తి నిరోధమే లక్ష్యగా తయారు చేసిన కోవిడ్ రైలుబోగీలో చేతులు వాడాల్సిన అవసరంలేని పలు సదుపాయాలు ఉన్నాయి. కాలి పాదంతో వాడటానికి వీలైన నీటి కుళాయి, సబ్బు డిస్పెన్సర్, మరుగుదొడ్డి తలుపు గొళ్లాలు కాలితోనే వాడగలిగిన ఫ్లష్ వాల్వు, కాలితోనే వాడటానికి వీలైన మరుగుదొడ్డి తలుపు గొళ్లాలు, మోచేతి సాయంతో తోయగలిగిన ప్రవేశద్వారపు తలుపు ఈ బోగీల్లో ఏర్పాటు చేశారు.
2. రాగిపూత పూసిన చేతి రెయిలింగ్స్, గొళ్లేలు: ఈ బోగీలకు రాగిలోహపు పూత పూసిన చేతి రెయిలింగ్స్, గొళ్లాలు ఏర్పాటు చేశారు. ఎందుకంటే, తనఉపరితలంపై పడిన వైరస్ కణాలను రాగి కేవలం కొన్ని గంటల్లోనే క్షీణింపజేస్తుంది. పలు సూక్ష్మజీవులను కట్టడిచేసే స్వభావం కూడా రాగికి ఉంది. వైరస్ రాగిపై పడినపుడు రోగకారకమైన ప్యాథోజెన్లను రాగి అయాన్ దెబ్బతీసి, వైరస్ లోని డి.ఎన్.ఎ., ఆర్.ఎన్.ఎ.లను నాశనం చేస్తుంది.
3. గాలి శుద్ధీకరణకు ప్లాస్మా వ్యవస్థ: బోగీ ఎయిర్ కండిన్డ్ డక్టులో గాలి శుద్ధీకరణకోసం ప్లాస్మా పరికర వ్యవస్థను ఏర్పాటు చేశారు. గాలిలోని హానికరమైన బ్యాక్టీరియాను, ఏసీ బోగీలో ఉపరితలంపైన ఉండే బ్యాక్టీరియాను ఇది సమర్థవంతంగా తొలగిస్తుంది.
4. టిటేనియం డైయాక్సైడ్.తో పూత: కోవిడ్ వైరస్ వ్యాప్తిని కట్టడి చేయడానికి రూపొందించిన ఈ బోగీకి టిటేనియం డైయాక్సైడ్ పూత పూసి ఉంటుంది. ఇది ఫొటోయాక్టివ్ పదార్థంలా పనిచేసి అన్ని రకాల వైరస్ కణాలను, బ్యాక్టీరియాను, శిలీంద్ర కణాలను నాశనం చేస్తుంది. బోగీలోని గాలి నాణ్యతను మెరుగుపరుస్తుంది. ఈ పదార్థం ఏ మాత్రం విషపూరితం కాదని అమెరికా ఆహార, ఔషధ పరిపాలనా విభాగం  ధ్రువీకరించింది. చాలా సురక్షితమైనది, ప్రయాణికులకు ఏ మాత్రం హానిచేయనిది అయిన టిటేనియం డైయాక్సైడ్  అనే ఈ ఫొటో యాక్టివ్ పదార్థాన్ని వాష్ బేసిన్లు, లావెట్రీలు, సీట్లు, బెర్తులు, స్నాక్ టేబుల్స్, కిటికీల గాజు తలుపులతో పాటుగా బోగీలోని దాదాపు ప్రతి ఉపరితలంపై పూతగా వినియోగించారు. ఈ పూత 12నెలలపాటు ప్రభావవంతంగా పనిచేస్తుంది.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు 186.90 కోట్ల డోసులు అందించారు.
దేశవ్యాప్త క్రియాశీల కేసుల సంఖ్య 12,340
మొత్తం కేసుల్లో క్రియాశీల కేసులు 0.03%
ప్రస్తుత రికవరీ రేటు 98.76%
గత 24 గంటల్లో 1,547 మంది కోలుకున్నారు. దీంతో, కోలుకున్నవారి మొత్తం సంఖ్య 4,25,13,248 కు పెరిగింది.
గత 24 గంటల్లో 2,067 కొత్త కేసులు నమోదయ్యాయి.
రోజువారీ పాజిటివిటీ రేటు 0.49%
వారపు పాజిటివిటీ రేటు 0.38%
గత 24 గంటల్లో చేసిన 4,21,183 కొవిడ్ పరీక్షలతో కలిపి ఇప్పటివరకు 83.29 కోట్ల పరీక్షలు చేశారు.
ప్రధాన మంత్రి కార్యాలయం
2021 అక్టోబర్ 27న 16వ తూర్పు ఆసియా శిఖర సమ్మేళనం లో పాల్గొన్న ప్రధాన మంత్రి
ప్రధాన మంత్రి శ్రీ నరేంద్ర మోదీ బుధవారం 16వ తూర్పు ఆసియా శిఖర సమ్మేళనం లో వీడియో కాన్ఫరెన్స్ విధానంలో పాల్గొన్నారు. ఇఎఎస్ మరియు ఆసియాన్ అధ్యక్ష హోదా లో బ్రూనేయి 16వ తూర్పు ఆసియా శిఖరాగ్ర సదస్సు ను నిర్వహించింది. సమ్మేళనం లో ఆసియాన్ దేశాల నేతల తో పాటు ఇఎఎస్ లోని ఇతర దేశాలు సహా ఆస్ట్రేలియా, చైనా, జపాన్, దక్షిణ కొరియా, రష్యా, అమెరికా మరియు భారతదేశం ల నేత లు పాలుపంచుకొన్నారు. భారతదేశం ఇఎఎస్ లో క్రియాశీల భాగస్వామ్యాన్ని కలిగిఉంది. ప్రధాన మంత్రి పాల్గొన్న 7వ తూర్పు ఆసియా శిఖర సమ్మేళనం ఇది.
ఇండో-పసిఫిక్ ప్రాంతం లో అగ్ర భూమిక ను పోషించడం లో ఇఎఎస్ యొక్క ప్రాధాన్యాన్ని ప్రధాన మంత్రి శిఖర సమ్మేళనం లో పునరుద్ఘాటిస్తూ, ఈ సంస్థ కీలకమైన వ్యూహాత్మక అంశాలపై చర్చించడం కోసం దేశాల ను ఒక చోటు కు తీసుకువస్తోందన్నారు. టీకామందు, చికిత్స సంబంధి సామగ్రి సరఫరాల ద్వారా కోవిడ్-19 మహమ్మారి పై పోరాడడం లో భారతదేశం ప్రయాసల ను గురించి ప్రధాన మంత్రి వివరించారు. మహమ్మారి తరువాత భారతదేశం మరోమారు తన కాళ్ల మీద నిలబడడం లో సాయపడ్డ “ఆత్మనిర్భర్ భారత్” ఉద్యమాన్ని గురించి ఆయన వివరించారు. ప్రపంచం లో ఉత్పాదకత ను పెంచాలని, ఆ ఉత్సాదనల ను పరస్పరం పంచుకోవడం లో ఆటుపోటుల ను తట్టుకొని నిలబడేందుకు పూచీపడాలని ఆయన కోరారు. ఆర్థిక వ్యవస్థ, పర్యావరణం, ఇంకా జలవాయువుల ను ప్రభావితం చేయనటువంటి జీవన శైలి కి మధ్య ఉత్తమమైన సంతులనాన్ని సంతరించవలసిన అవసరం ఉందని ఆయన అన్నారు.
ప్రాంతీయ, అంతర్జాతీయ విషయాల పైన కూడా చర్చించడం జరిగింది. ఆయా అంశాల లో ఇండో-పసిఫిక్, దక్షిణ చైనా సముద్రం, యుఎన్ సిఎల్ఒఎస్, ఉగ్రవాదం, కొరియా ద్వీపకల్పం, మ్యాంమార్ లలో స్థితి వంటివి ప్రస్తావన కు వచ్చాయి. ప్రధాన మంత్రి ఇండో-పసిఫిక్ ప్రాంతం లో “ఆసియాన్ సెంట్రలిటీ” పై పునరుద్ఘాటించారు. ఇండో-పసిఫిక్ ప్రాంతం లో ఆసియాన్ భూమిక  లోను, ఇండో-పసిఫిక్ ఓశన్ స్ ఇనిశియేటివ్  లోను భారతదేశం క్రియాశీలత్వాన్ని ప్రత్యేకం గా ప్రస్తావించారు.
మానసిక ఆరోగ్యం , పర్యటన ల మాధ్యమం ద్వారా ఆర్థిక వ్యవస్థ తిరిగి పుంజుకోవడం, సుస్థిరమైన రీతి న కోలుకోవడం.. ఈ మూడు అంశాల మీద మూడు ప్రకటనల ను ఇఎఎస్ నేత లు ఆమోదించారు. ఈ మూడు ప్రకటనల ను ప్రాయోజితం చేసిన దేశాల లో భారతదేశం కూడా భాగం పంచుకొంది. మొత్తం మీద ప్రధాన మంత్రి కి, ఇఎఎస్ నేతల కు మధ్య దృష్టికోణాల తాలూకు ఫలప్రదమైనటువంటి ఆదాన ప్రదానం లో ఈ సమ్మేళనం చాలా వరకు సఫలం అయింది.
మానవ వనరుల అభివృద్ధి మంత్రిత్వ శాఖ
'21వ శతాబ్దంలో పాఠశాల విద్య' అనే అంశంపై రెండు రోజుల సదస్సు
-'శిక్షక్ పర్వ్' చొరవలో భాగంగా సెప్టెంబర్ 10, 11 తేదీల్లో నిర్వహించనున్న కేంద్ర విద్యాశాఖ
- ఈ నెల 11వ తేదీ జరిగే సమావేశంలో ప్రసంగించనున్న ప్రధాని శ్రీ నరేంద్ర మోడీ
- ఉపాధ్యాయులను సత్కరించడానికి, కొత్త విద్యా విధానం -2020ను సగమ్రంగా ముందుకు తీసుకెళ్లడానికి ఈనెల 8 నుండి 25వ తేదీ వరకు 'శిక్షక్ పర్వ్' నిర్వహణ
'21 వ శతాబ్దంలో పాఠశాల విద్య' అనే అంశంపై కేంద్ర విద్యాశాఖ రెండు రోజుల సదస్సును నిర్వహించనుంది.'శిక్షక్ పర్వ్' చొరవలో భాగంగా సెప్టెంబర్ 10 మరియు 11 తేదీలలో దీనిని ఆన్లైన్ మీడియం ద్వారా నిర్వహించనున్నారు. కాన్క్లేవ్ యొక్క మొదటి రోజున ప్రిన్సిపాల్ మరియు టీచర్ ప్రాక్టీషనర్లపై దృష్టి కేంద్రీకరించునున్నారు. వారు ఇప్పటికే ఎన్ఈపీలోని కొన్ని ఇతివృత్తాలను సృజనాత్మక మార్గాల్లో ఎలా అమలు చేశారు అనే అంశంపై చర్చిస్తారు. ఈ నెల 11వ తేదీ జరిగే సమావేశంలో ప్రధాని శ్రీ నరేంద్ర మోడీ ప్రసంగించనున్నారు. అంతకుముందు ప్రధాన మంత్రి శ్రీ నరేంద్ర మోడీ ఆగస్టు 7 న వీడియో కాన్ఫరెన్స్ ద్వారా 'జాతీయ విద్యా విధానం కింద ఉన్నత విద్యలో పరివర్తన సంస్కరణలపై కాన్క్లేవ్' ప్రారంభోపన్యాసం చేశారు.
రెండు రోజుల్లో పాఠశాల విద్య కోసం ఎన్ఈపీ యొక్క కొన్ని ముఖ్యమైన ఇతివృత్తాలను డీమిస్టిఫై చేయడానికి నిపుణులైన అభ్యాసకులు కాన్క్లేవ్లో చర్చించనున్నారు. దీనికి తోడుగా 'మైగోవ్' వెబ్సైట్లో ఉపాధ్యాయుల నుండి అందుకున్న కొన్ని సూచనలు కూడా చర్చల్లో పంచుకోవడం జరుగుతుంది. ఉపాధ్యాయులను సత్కరించడానికి, కొత్త విద్యా విధానం -2020 ను ముందుకు తీసుకెళ్లడానికి ఈనెల 8 నుండి 25వ తేదీ వరకు 'శిక్షక్ పర్వ్' నిర్వహణ జరుగుతోంది. ఎన్ఈపీ మరియు దాని అమలుపై విద్యా మంత్రిత్వ శాఖ వరుస వెబ్నార్లను నిర్వహించనుంది. ఈ వెబ్నార్లలో, ఎన్ఈపీ యొక్క వివిధ ముఖ్యమైన ఇతివృత్తాలు నిపుణులచే చర్చించబడతాయి. ప్రతి థీమ్ విద్యా వ్యవస్థ యొక్క వివిధ రకాల భాగస్వాములను లక్ష్యంగా చేసుకొని ముందుకు సాగనుంది; అయితే, ఇది అన్ని పాఠశాలలు, ఉపాధ్యాయులు, తల్లిదండ్రులు, విద్యార్థులకు కూడా ఉపకరించనుంది.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు ఇప్పటివరకు 193.53 కోట్లకు పైగా డోసులు పంపిణీ
రాష్ట్రాలు, కేంద్ర పాలిత ప్రాంతాల వద్ద అందుబాటులో 15.85 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం గత ఏడాది జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ 2021 జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,93,53,58,865
|
|
అందుబాటులోని నిల్వలు
|
|
15,85,22,165
రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో 193.53 కోట్లకు పైగా  టీకా డోసులు అందాయి.
రాష్ట్రాలు, కేంద్ర పాలిత ప్రాంతాల వద్ద 15.85 కోట్లకుపైగా  నిల్వలు అందుబాటులో ఉన్నాయి.
ప్రధాన మంత్రి కార్యాలయం
అరుణాచల్ ప్రదేశ్ యొక్క చైతన్య భరిత సంస్కృతి పట్ల సంతోషాన్ని వ్యక్తం చేసిన ప్రధాన మంత్రి
శ్రీ కిరెన్ రిజిజూ తాలూకు అరుణాచల్ ప్రదేశ్ లో సజోలాంగ్ ప్రజలు నివసించే కజాలాంగ్ గ్రామాన్ని సందర్శించిన సందర్భం లో ఆ రాష్ట్రం లోని ప్రతి ఒక్క సముదాయం ఆనందించే లోక గీతాల కు, జానపద నృత్యాల కు గల ప్రాముఖ్యాన్ని చాటి చెప్తూ ట్విటర్ లో పొందుపరచిన ఒక సందేశాన్ని ప్రధాన మంత్రి శ్రీ నరేంద్ర మోదీ తాను కూడా ట్విటర్ లో జతపరచారు.
ప్రధాన మంత్రి ఒక ట్వీట్ లో-
‘‘మన న్యాయ శాఖ మంత్రి @KirenRijiju ఒక చక్కటి నృత్యకారుడు కూడాను.
అరుణాచల్ ప్రదేశ్ యొక్క వైభవోపేతమైనటువంటి మరియు చేతన నిండినటువంటి సంస్కృతి ని తిలకించడం ఎంతో బాగుంది.’’ అని పేర్కొన్నారు.
ప్రధాన మంత్రి కార్యాలయం
భారతదేశాన్ని ఆరోగ్యవంతమైంది గా నిలిపే దిశ లో ఆరోగ్య సంరక్షణ కార్యకర్త లుచేస్తున్న ప్రయాసల ను ప్రశంసించిన ప్రధాన మంత్రి
ప్రజల కు టీకా మందు ను ఇప్పించడం లో భారతదేశం వేసిన ముందంజల ను నేశనల్వేక్సీనేశన్ డే సందర్భం లో ప్రధాన మంత్రి గుర్తు కు తీసుకు వచ్చారు
భారతదేశాన్ని ఆరోగ్యవంతమైంది గా నిలబెట్టే దిశ లో ఆరోగ్య సంరక్షణ శ్రమికులు అందరు చేసిన కృషి కి ప్రధాన మంత్రి శ్రీ నరేంద్ర మోదీ ప్రశంసల ను తెలియ జేశారు. నేశనల్ వేక్సీనేశన్ డే సందర్భం లో ఒక ఆరోగ్యవంతమైనటువంటి భారతదేశాన్ని నిర్మించే అంశం పట్ల వచనబద్ధత ను కూడా ప్రధాన మంత్రి పునరుద్ఘాటించారు; అంతేకాకుండా, ప్రజల కు టీకా మందు ను ఇప్పించడం లో భారతదేశం యొక్క ముందంజల ను ఆయన గుర్తు కు తీసుకు వచ్చారు.
ఆరోగ్యం మరియు కుటుంబ సంక్షేమం శాఖ కేంద్ర మంత్రి శ్రీ మన్ సుఖ్ మాండవీయ చేసిన అనేక ట్వీట్ లకు ప్రధాన మంత్రి ప్రస్పందిస్తూ -
‘‘భారతదేశాన్ని ఆరోగ్యవంతమైంది గా నిలబెట్టే దిశ లో మన ఆరోగ్య సంరక్షణ శ్రమికులు చేస్తున్న కృషి కి గాను ఇవే అభినందన లు.
ప్రజల కు టీకామందు ను ఇప్పించడం లో భారతదేశం వేసిన ముందడుగుల ను సైతం నేశనల్ వేక్సీనేశన్ డే నాడు మనం జ్ఞప్తి కి తెచ్చుకోవడం తో పాటు గా ఒక ఆరోగ్యవంతమైనటువంటి భారతదేశాన్ని ఆవిష్కరించడం కోసం మన నిబద్ధత ను కూడా పునరుద్ఘాటించుదాం.’’ అని ఒక ట్వీట్ లో పేర్కొన్నారు.
ఆర్థిక మంత్రిత్వ శాఖ
50 కోట్లు దాటిన జన్ ధన్ ఖాతాల సంఖ్య
మహిళల పేరిట 56% ఖాతాలు, గ్రామీణ/సెమీ అర్బన్ ప్రాంతాల్లో 67% ఖాతాలు
ప్రధాన మంత్రి జన్ ధన్ యోజనగా  ప్రసిద్ధి చెందిన 'ది నేషనల్ మిషన్ ఆన్ ఫైనాన్షియల్ ఇన్క్లూజన్' 2014 ఆగస్టు 28న ప్రారంభమైంది, ఇప్పటికి దాదాపు 9 సంవత్సరాలు పూర్తి చేసుకుంది. బ్యాంకులు సమర్పించిన తాజా నివేదికల ప్రకారం, ఈ నెల 9వ తేదీ నాటికి మొత్తం జన్ ధన్ ఖాతాల సంఖ్య 50 కోట్లు దాటింది. ఈ ఖాతాల్లో 56% ఖాతాలు మహిళలవి, 67% ఖాతాలు గ్రామీణ/ సెమీ-అర్బన్ ప్రాంతాల్లో ప్రారంభమయ్యాయి. ఈ ఖాతాల్లోని నగదు జమల మొత్తం రూ.2.03 లక్షల కోట్లకు పైగా ఉన్నాయి. ఈ ఖాతాల కోసం దాదాపు 34 కోట్ల రూపే కార్డులను ఉచితంగా జారీ చేశారు. పీఎంజేడీవై ఖాతాల్లో సగటు నగదు నిల్వ రూ.4,076. 5.5 కోట్లకు పైగా పీఎంజేడీవై ఖాతాలు డీబీటీ ప్రయోజనాలు పొందుతున్నాయి.
పీఎంజేడీవై పథకం దేశ ఆర్థిక స్వరూపాన్ని మార్చడంలో విజయం సాధించింది. పెద్దల బ్యాంకు ఖాతాల విషయంలో సంతృప్తికర స్థాయికి చేరువైంది. సాంకేతికత, సహకారం, ఆవిష్కరణల ద్వారా బ్యాంకింగ్ వ్యవస్థ చివరి మైలును కూడా చేరేందుకు చేసిన ప్రయత్నంతో పీఎంజేడీవై విజయవంతం అయింది.
పీఎంజేడీవై ఖాతాదార్ల ఖాతాల్లో కనీస నగదు నిల్వ అవసరం లేదు. రూ. 2 లక్షల ప్రమాద బీమా, ఉచితంగా రూపే డెబిట్ కార్డు, రూ.10,000 వరకు ఓవర్ డ్రాఫ్ట్ సౌకర్యం వంటి బహుళ ప్రయోజనాలు ఈ ఖాతా ద్వారా అందుతున్నాయి.
రహదారి రవాణా, హైవేల మంత్రిత్వ శాఖ
భారత ప్రభుత్వ పర్వతమాల పరియోజన కింద 1200కిమీలకు పైగా రోప్వేల పొడవుతో 250కుపైగా ప్రాజెక్టులను అభివృద్ధి చేయాలని యోచిస్తోందన్న శ్రీ నితన్ గడ్కరీ
కేంద్ర రోడ్డు రవాణా & హైవేల మంత్రి శ్రీ నితిన్ గడ్కరీ బుధవారంనాడు ఆస్ట్రియా ఇన్స్బ్రక్లోని ఆల్పైన్ టెక్నాలజీస్ నిర్వహించే ప్రముఖ అంతర్జాతీయ వాణిజ్య ప్రదర్శన ఇంటరాల్పిన్ 2023 ను ఉద్దేశించి ప్రసంగించారు. కేబుల్ కార్ పరిశ్రమలో కీలక పారిశ్రామికవేత్తలను, సేవలను అందించే వారిని, నిర్ణయకర్తలను ఈ ప్రదర్శన ఒకచోటకు చేరుస్తుంది.
భారత ప్రభుత్వ పర్వతమాల పరియోజన కింద 1200కిమీలకు పైగా రోప్వేల పొడవుతో 250కుపైగా ప్రాజెక్టులను అభివృద్ధి చేయాలని యోచిస్తోందని శ్రీ గడ్కరీ అన్నారు. భారత ప్రభుత్వం 60% సహకారంతో హైబ్రిడ్ ఆన్యుటీ మోడల్  కింద పిపిపిపై తమ దృష్టి ఉందని పేర్కొన్నారు. రోప్వే విడిభాగాల ఉత్పత్తిని మేక్ ఇన్ ఇండియా చొరవ కింద ప్రోత్సహిస్తున్నామన్నారు.
నిలకడైన, సురక్షితమైన రవాణాకు హామీ ఇచ్చేందుకు ప్రస్తుత రోప్వే ప్రమాణాల పెంపుదలలో పాలుపంచుకోవడాన్ని, భారతీయ మౌలిక సదుపాయాలను మరింత ఉన్నత స్థాయికి తీసుకువెళ్ళాలన్న భారత్ పరివర్తనాత్మక ప్రయాణంలో భాగం అయ్యేందుకు ఆస్ట్రియా & ఐరోపా పరిశ్రమలను తాము ప్రోత్సహిస్తున్నామని శ్రీ గడ్కరీ పేర్కొన్నారు.
సౌకర్యవంతమైన, పర్యావరణ అనుకూలమైన రోప్వే ప్రయాణీకుల రవాణాకు మార్గం వేసే అత్యాధునిక పరిష్కారాలు, వినూత్న నమూనా, ఉన్నత నాణ్యత, కార్యాచరణను అందించే రోప్వే వ్యవస్థల ప్రపంచంలోనే ప్రముఖ ఉత్పత్తిదారుల ఉత్పత్తుల ప్రదర్శనను శ్రీ గడ్కరీ సందర్శించి, తిలకించారు.
ఆయుష్
జాతీయ ఔషధ మొక్కల బోర్డు, ఐసీఏఆర్-నేషనల్ బ్యూరో ఆఫ్ ప్లాంట్ జెనెటిక్ రిసోర్సెస్ మధ్య అవగాహన ఒప్పందం
సామాజిక, ఆర్థిక భద్రత కోసం.., దీర్ఘకాలంపాటు, సురక్షితంగా, తక్కువ ఖర్చుతో జీవద్రవ్యాన్ని పరిరక్షించడానికి మంత్రిత్వ శాఖల సహకారం
ఆయుష్ మంత్రిత్వ శాఖ ఆధ్వర్యంలోని జాతీయ ఔషధ మొక్కల బోర్డు , వ్యవసాయ పరిశోధన, విజ్ఞాన విభాగం ఆధ్వర్యంలోని ఐసీఏఆర్-నేషనల్ బ్యూరో ఆఫ్ ప్లాంట్ జెనెటిక్ రిసోర్సెస్  మధ్య అవగాహన ఒప్పందం కుదిరింది. ఔషధ, సుగంధ మొక్కల జన్యు వనరులను  పరిరక్షించడం ఈ ఎంవోయూ ఉద్దేశం. నేషనల్ జీన్ బ్యాంకులోని దీర్ఘకాలిక నిల్వ మాడ్యూల్లోని ఐసీఏఆర్-ఎన్బీపీజీఆర్ నిర్ధేశిత స్థలంలో లేదా, ప్రాంతీయ కేంద్రంలోని మాధ్యమిక నిల్వ కేంద్రంలో వీటిని ఉంచి, మొక్కల జీవద్రవ్యం పరిరక్షణ పద్ధతులపై ఎన్ఎంపీబీ కార్యాచరణ బృందానికి శిక్షణ ఇవ్వడం కూడా ఒప్పందంలో భాగం.
ప్రస్తుత, భవిష్యత్ తరాల సామాజిక, ఆర్థిక భద్రత కోసం మొక్కల జీవద్రవ్యాన్ని దీర్ఘకాలంపాటు సురక్షితంగా, తక్కువ ఖర్చుతో పరిరక్షించడం ద్వారా దేశానికి సేవ చేసేందుకు ఎన్ఎంపీబీ, ఐసీఏఆర్-ఎన్బీపీజీఆర్ కట్టుబడి ఉన్నాయి. ఐసీఏఆర్ తరపున, ఎంఏపీజీఆర్ల విత్తన నిల్వకు, వివరణాత్మక విధానాలను ఎన్ఎంపీబీ, ఐసీఏఆర్-ఎన్బీపీజీఆర్ అభివృద్ధి చేస్తాయి. ఆ నివేదికలను ఆయా సంస్థలకు క్రమం తప్పకుండా పంపుతాయి.
సంప్రదాయ ఔషధాల గొప్ప వనరులుగా ఔషధ మొక్కలను పరిగణిస్తున్నారు. వైద్య వ్యవస్థలో వీటిని వేలాది సంవత్సరాలుగా ఉపయోగిస్తున్నారు. భారతదేశంలో వైవిధ్యమైన ఔషధ మొక్కల వనరులున్నాయి. అవి పెరిగే ప్రాంతాల్లో జనావాసాలు పెరగడం వల్ల క్రమంగా అంతరించిపోతున్నాయి. వాటిని పరిరక్షించి, సమర్థంగా ఉపయోగించుకోవలసిన అవసరం ఉంది. జీవ వైవిధ్య పరిరక్షణలో ఈ మొక్కల పరిరక్షణ ఒక భాగం. వివిధ రకాల జన్యువులు, జాతులు, వాటి ఆవాసాలు, జీవావరణ వ్యవస్థలను నాశనం చేయకుండా రక్షించడం, ఉపయోగించడం ద్వారా స్థిరంగా వాటిని అభివృద్ధి చేయడం ఈ పరిరక్షణ ఉద్దేశం.
సూక్ష్మ, లఘు, మధ్య తరహా సంస్థల మంత్రిత్వ శాఖష్
ప్రతిపాదిత మహారాష్ట్ర గ్లోబల్ మెడ్ టెక్ జోన్ విషయమై చర్చలు జరిపిన శ్రీ నారాయణ్ రాణే
- ఇండియా హెల్త్ డైలాగ్  చొరవ విషయమై కూడా మంత్రి చర్చలు
ఇండియా ఛాంబర్ ఆఫ్ బిజినెస్ అండ్ కామర్స్  2023 ఆగస్టు 2న న్యూఢిల్లీలోని ఉద్యోగ్ భవన్లో ప్రపంచ స్థాయి హెల్త్కేర్ ఇండస్ట్రీ లీడర్లతో కేంద్ర ఎం.ఎస్.ఎం.ఈ. శాఖ మంత్రి శ్రీ నారాయణ్ రాణే రౌండ్టేబుల్ సమావేశాన్ని నిర్వహించింది. సూక్ష్మ, చిన్న, మధ్య తరహా పరిశ్రమల శాఖ  ఐ.సి.ఎం.ఆర్ మరియు ఐఎంఏ భాగస్వామ్యంతో ఈ సమావేశాన్ని నిర్వహించింది. త్వరలో జరుగనున్న ఇండియా హెల్త్ డైలాగ్ సమ్మిట్  మరియు ప్రతిపాదిత- ప్రపంచ స్థాయి మహారాష్ట్ర గ్లోబల్ మెడికల్ డివైస్ మాన్యుఫ్యాక్చరింగ్ హబ్.. మహారాష్ట్ర గ్లోబల్ మెడ్ టెక్ జోన్  గురించి ఈ రౌండ్ టేబుల్ సమావేశంలో చర్చించారు. ఆరోగ్య సంరక్షణ రంగానికి చెందిన పరిశ్రమ వర్గాలను ఉద్దేశించి శ్రీ నారాయణ్ రాణే మాట్లాడుతూ ఎం.ఎస్.ఎం.ఈ. మంత్రిత్వ శాఖ భారతదేశాన్ని వైద్య పరికరాలకు కొత్త కేంద్రంగాను మరియు ఆరోగ్య సంరక్షణ రంగంలో ఆత్మ నిర్భర్గా మార్చడానికి బలమైన తయారీ సామర్థ్యాలను పెంపొందించడంపై దృష్టి సారిస్తోందని అన్నారు. ప్రతిపాదిత .జీ.ఎం.టి.జెడ్ కి అన్ని సహాయ సహకారాలు అందిస్తామని ఆయన హామీ ఇచ్చారు. ప్రతిపాదిత పార్కులో పెట్టుబడులు పెట్టాల్సిందిగా ప్రపంచ ఆరోగ్య సంరక్షణ పరిశ్రమ నాయకులను ఆహ్వానించారు. డిజిటల్ మరియు స్మార్ట్ హెల్త్కేర్ డెలివరీ, టెక్ ఎనేబుల్డ్ మరియు ఇన్నోవేషన్ ఆధారిత హై-క్వాలిటీ మాన్యుఫ్యాక్చరింగ్, వైవిధ్యభరితమైన ఆరోగ్య సంరక్షణ పరికరాలు, మెడికల్ డివైజ్లపై ఫ్యూచర్ హెల్త్కేర్ ఆధారపడి ఉంటుందని రౌండ్ టేబుల్లో ఇండస్ట్రీ సభ్యులను ఉద్దేశించి ఇండియా ఛాంబర్ ప్రెసిడెంట్ మరియు సీఈఓ నితిన్ పంగోత్రా అన్నారు. వైద్య పరికరాలు, సహాయక సాంకేతికతలు, డయాగ్నోస్టిక్స్, డ్రగ్ పార్కులు మొదలైనవి మరియు ఆరోగ్య సంరక్షణ వ్యవస్థలో కొత్త ఆవిష్కరణలు మరియు సాంకేతికతలను ఉపయోగించాల్సి ఉంటుందని అన్నారు. ఆరోగ్య రంగంలో భారత్ను ఆత్మనిర్భర్గా మార్చేందుకు భారతీయ ఆరోగ్య సంరక్షణ తయారీ మరియు సేవల రంగంలో పెట్టుబడి అవకాశాలు, ప్రపంచ సహకారాలు, ఆవిష్కరణలు మరియు వ్యవస్థాపకతను ప్రోత్సహించడం కోసం నవంబర్లో రాబోయే ఐ.హెచ్.డి సమావేశం జరగనుంది. ఎంజీఎంటీజెడ్ అనేది ఐసీఎంఆర్ భాగస్వామ్యంతో భారతదేశ ఆరోగ్య చర్చల వేదిక యొక్క చొరవలో భాగం, ఎంజీఎంటీజెడ్ అనేది ఒకే చోట సాధారణ సౌకర్యాలతో పాటు  మేటి భవనం, మెడ్టెక్ పర్యావరణ వ్యవస్థను రూపొందించడానికి ప్రతిపాదించబడింది. భారతదేశం నేతృత్వంలోని గ్లోబల్ సప్లై చైన్ నెట్వర్క్లను నిర్మించడానికి వైద్య పరికరాల విభాగంలో తయారీ సామర్థ్యాలను పెంపొందించడానికి ఎగుమతి ప్రమోషన్ల కోసం ప్రపంచ ప్రమాణాలను నిర్ధారిస్తూ అడ్వాన్స్ తయారీ సామర్థ్యాల పెంపు నిమిత్తం దీనిని ప్రతిపాదించడమైంది.
భారత ఎన్నికల సంఘం
వ్యయ పరిమితి సంబంధిత సమస్యల పరిశీలనకు కమిటీని నియమించిన ఈసీఐ
వ్యయ పరిమితి సంబంధిత సమస్యల పరిశీలనకు ఇద్దరు సభ్యుల కమిటీని భారత ఎన్నికల సంఘం నియమించింది. విశ్రాంత ఐఆర్ఎస్, డీజీ  శ్రీ హరీష్ కుమార్, సెక్రటరీ జనరల్, డీజీ  కమిటీలో సభ్యులు. ఓటర్ల సంఖ్య పెరుగుదల, వ్యయ ద్రవ్యోల్బణ సూచికలో వృద్ధి, ఇతర అంశాల్లో పెరుగుదల దృష్ట్యా; అభ్యర్థికి సంబంధించిన ఖర్చు పరిమితి సమస్యలను ఈ కమిటీ పరిశీలిస్తుంది.
కొవిడ్-19ను దృష్టిలో ఉంచుకుని, ఎన్నికల నిర్వహణ నియమాల్లోని 90వ నిబంధనలో కేంద్ర న్యాయ శాఖ సవరణ చేసింది. దీనివల్ల, ప్రస్తుతమున్న వ్యయ పరిమితి మరో 10 శాతం పెరిగింది. ఈ పెంపు, ప్రస్తుత ఎన్నికల్లో తక్షణం అమల్లోకి వస్తుంది.
28.02.2014న చేసిన ప్రకటన ద్వారా, అభ్యర్థి చేయాల్సిన వ్యయ పరిమితిని చివరిసారిగా సవరించారు. ఆంధ్రప్రదేశ్, తెలంగాణకు సంబంధించి, 10.10.2018 నాటి నోటిఫికేషన్ ద్వారా దానిని సవరించారు.
గత ఆరేళ్లలో వ్యయ పరిమితిని పెంచలేదు. ఓటర్ల సంఖ్య 834 మిలియన్ల నుంచి 2019లో 910 మిలియన్లకు, ఇప్పటికి 921 మిలియన్లకు పెరిగినా ఈ పరిమితిని సవరించలేదు. అలాగే, వ్యయ ద్రవ్యోల్బణ సూచిక 220 నుంచి 2019లో 280కి, ఇప్పటికి 301కి పెరిగినా పరిమితి మాత్రం పెరగలేదు.
ఈసీఐ నియమించిన ద్విసభ్య కమిటీ ఈ క్రింది అంశాలను పరిశీలిస్తుంది:
i. రాష్ట్రాలు, కేంద్ర పాలిత ప్రాంతాల్లో ఓటర్ల సంఖ్యలో వచ్చిన మార్పు, వ్యయంపై దాని ప్రభావం అంచనా
ii. వ్యయ ద్రవ్యోల్బణ సూచికలో మార్పును అంచనా వేయడం, ఇటీవలి ఎన్నికల్లో అభ్యర్థులు చేసిన ఖర్చుల తీరుపై దాని ప్రభావం
iii. రాజకీయ పార్టీలు, సంబంధిత వర్గాల నుంచి సమాచారం, అభిప్రాయాల సేకరణ
iv. వ్యయంపై ప్రభావం చూపే ఇతర అంశాల పరిశీలన
v. సంబంధింత ఇతర అంశాల పరిశీలన
కమిటీ నియామకం నుంచి 120 రోజుల్లోగా, సభ్యులు తమ నివేదికను సమర్పిస్తారు.